ATKV Applous finale in die Baai gehou | News24
ATKV Applous finale in die Baai gehou
=Koorlede van die drie Uitenhage-kore wat aan die ATKV Applous finaal in die Baai gaan deelneem (van links is) Vuyokaze Brudini (Strelitzia), Zikisani Xhotyeni (Muir), Busisiwe Rooibaard (Riebeek), Khanya Speelman (Strelitzia), Bahle Qukubana (Muir
'n Totaal van 185 kore van regoor die land sowel as uit Namibië het vir Applous 2015 ingeskryf en die finaal word vir die eerste keer in 38 jaar in die Baai gehou.
Die ATKV Applous finaal is van 5 tot 8 Augustus by die Veremark Sentrum in Port Elizabeth.
Streek uitdunrondtes het landswyd gedurende Mei plaasgevind en van Suid-Afrika se top skool kore is uitgenooi na die Finaal. Daar word nagenoeg 2 300 koorlede van laer-en hoërskoolkore verwag by die finaal.
Slegs vier Oos-Kaap kore is na die finaal uitgenooi. Stirling Primary (Oos Londen) in die kategorie Laerskool Nie-Afrikaans kore. Die ander drie (van die 24 uitgenooide Hoërskoolkore) is van Uitenhage naamlik, Muir College in die kategorie Hoërskool Nie-Afrikaanse Seunskore; Riebeek College in die afdeling Hoërskole Nie-Afrikaans Meisieskore en Hoërskool Strelitzia in die afdeling Afrikaanse Hoërskoolkore.
Altesaam 15 laerskool kore (Wes-Kaap, Oos-Kaap, Mpumalanga, Noordwes, Noordkaap en Gauteng) en 24 hoërskool kore (Gauteng, Namibië. Noordwes, Oos-Kaap, Limpopo, Wes-Kaap en Vrystaat) sal aan die finaal deelneem.
Kaartjies vir die vier finale Applous-aande is slegs beskikbaar by Computicket en wel vanaf 19 Junie 2015. Koorliefhebbers word aangeraai om vroegtydig hul kaartjies te bespreek